VÆRD AT VIDE OM VORTER

* Vorter er sædvanligvis harmløse men kan være grimme. Fodvorter kan gøre ondt at gå på.
* Vorter skyldes smitte med et virus, som kun smitter mennesker. Vortevirus vokser meget langsomt, derfor kan der gå flere måneder fra man er smittet, til vorten viser sig på huden.
* Man smittes ved berøring af vorten eller via de virusholdige afstødte hudceller. Smitterisikoen øges ikke ved at vorten bløder. Hvis der er små skader i huden, eller hvis huden opblødes af vand eller sved, er den mere modtagelig for smitte.
* Hvis man undlader at behandle vorterne, vil de svinde, når kroppen har udviklet immunitet. De fleste børn med vorter vil blive fri for vorter i løbet af 1-2 år. Hos voksne varer sygdommen længere end hos børn, ofte mange år.
* Man kan nedsætte risikoen for at smitte sig selv og andre ved at holde vorten dækket med f.eks. neglelak eller et vortemiddel**.**Dette fås på apoteket, og størkner efter påsmøring og hæmmer væksten af vorten.
* På apoteket kan man i håndkøb få forskellige vortemidler, husk altid at følge brugsanvisningen på emballagen.
* Brug af badesko offentlige steder, kan nedsætte risikoen for at blive smittet eller smitte andre med fodvorter.
* Personer med vorter, som piller eller bider i negle og neglevolde og dermed flosser huden, får ofte vorter langs neglevoldene. Hvis man bider i vorterne, kan man få vorter på læberne

**Behandling af vorter**

Tag et fodbad, så den forhornede /hårde hud over vorterne blødgøres.

Tag handskerne på, skrab så meget som muligt af den forhornede hud af med engangs-skraberen.

Pensl på vorten, nogle midler skal pensles hver dag, andre ugentligt (aften). Alternativt kan benyttes salicylplaster.

Hver 2-3 dag tages fodbad, vorten skrabes med engangs skraber/eller fodfil (anbefales ved diabetes) og proceduren gentages.  Hvis huden er meget irriteret og øm, holdes pause i nogle dage. Vorterne behandles således, indtil de er væk. Kan tage flere måneder.

**Denne hjemme behandling skal foretages mellem 3-6 mdr.**

Derefter kan du kontakte lægen igen